open-index/open-wikipedia-markdown huggingface dataset:
2006

**2006** (**[[ரோம எண்ணுருக்கள்|MMVI]]**) கிரிகோரியன் நாட்காட்டியில் ஒரு ஞாயிற்றுக்கிழமையில் ஒரு சாதாரண ஆண்டாகும். இது ஒரு நெட்டாண்டு அல்ல.
* அனைத்துலக பாலைவன, பாலைவனமாக்கல் ஆண்டு

## நிகழ்வுகள்
## நிகழ்வுகள்
* ஏப்ரல் 22 &ndash; நேபாள நாட்டில் தேர்தல் நடத்த மக்கள் போராட்டம் நடத்தினர்.
* ஆகத்து 24 &ndash; உலகளாவிய வானியல் ஒன்றியம் அதனது 26வது பொது அமர்வில் புளூட்டோ ஒரு கோள் அல்ல என அறிவித்து அதனை ஒரு 'குறுங்கோளாக' வரையறுத்தது.
* டிசம்பர் 30 &ndash; ஈராக் அரசுத்தலைவர் சதாம் உசேன் தூக்கில் இடப்பட்டார்.

## பிறப்புகள்

## இறப்புகள்
* டிசம்பர் 30 &ndash; சதாம் உசேன், ஈராக் அரசுத்தலைவர் (பி. 1937)

## நோபல் பரிசுகள்
* வேதியியல் &ndash; ரோஜர் கோர்ன்பெர்க்.
* பொருளியல் &ndash; எட்மண்ட் ஃவெல்ப்ஸ்.
* இலக்கியம் &ndash; ஓரான் பாமுக்.
* அமைதி &ndash; முகம்மது யூனுஸ், கிராமின் வங்கி.
* இயற்பியல் &ndash; ஜான் மேத்தர், ஜியார்ஜ் ஸ்மூட்.
* மருத்துவம் &ndash; ஆண்டுரூ பயர், கிரைக் மெல்லோ

## மேற்கோள்கள்

## வெளி இணைப்புகள்
* தட்ஸ் தமிழ் தளத்தில் 2006-ல் முக்கிய நிகழ்வுகள்

## 2006 நாட்காட்டி

*
வற்றாப்பளை கண்ணகை அம்மன் கோயில்

**வற்றாப்பளை கண்ணகி அம்மன் ஆலயம்** இலங்கையின் வடபகுதியான வன்னிப் பெருநிலப்பரப்பில் முல்லைத்தீவு மாவட்டத்தில் வற்றாப்பளை என்னும் கிராமத்தில் அமைந்துள்ள ஒரு கண்ணகி அம்மன் ஆலயமாகும். முள்ளியவளை, தண்ணீருற்று ஆகிய கிராமங்களை அயற்கிராமங்களாகக் கொண்டுள்ளதோடு நந்திக்கடலும், வயல்வெளிகளும், பாலைமரச் சோலையும் சூழ்ந்த பசுமையான சூழலில் இவ்வாலயம் அமைந்துள்ளது.

## ஆலய வரலாறு
அடங்காப்பற்று என அழைக்கப்படும் இவ் வன்னிப் பிரதேசத்தை வன்னி மன்னர்கள் ஆட்சி செய்தபோது யாழ்ப்பாண மன்னர்கள், போர்த்துக்கேயர், ஒல்லாந்தார் போன்றோருக்கு கப்பம் செலுத்தினர். இவர்களின் பின் வருகைதந்த ஆங்கிலேயர்களை எதிர்க்குமளவிற்கு வீரம் கொண்டவர்களாகப் பிற்காலத்தில் விளங்கினர். இத்தகை வன்னி மன்னர்களால் பரிபாலிக்கப்பட்ட இவ்வாலயத்தை போர்த்துக்கேயர் காலத்தில், போர்த்துக்கேய தளபதியாகிய நெவில் என்பவன் அழிக்க முற்பட்ட போது ஆலயத்தில் நின்ற பன்னிச்சை மரம் தனது காய்களை வீசி ஆலயத்தை அழிக்க விடாது தடுத்தது. இவ்வற்புத வரலாற்றை ஆலயத்தில் இன்றும் படிக்கப்படும் **பன்னிச்சை ஆடிய பாடற்சிந்து** மூலம் அறிய முடிகிறது.

### வரலாற்றுப் பின்னணி
இலங்கையில் முல்லைத்தீவில் ஆரம்பகாலத்தில் விவசாயிகளால் ஆரம்பிக்கப்பட்ட பொங்கல் வழிபாடானது பின்னர் 1950 களில் வாரம் ஒருநாள் என்ற வழிபாடாகி பின்னர் வேதாகம வழிப்படி முறையான பூசைகளுடன் ஆரம்பிக்கப் பட்டது. 1958 களில் ஆலயபரிபாலன சபையின் கீழ் கொண்டுவரப்பட்டு திங்கள் வெள்ளி தோறும் விசேட அபிசேகம் என்ற முறையில் ஆலய வழிபாடுகள் நடைபெறத் தொடங்கின. இவ்வாலயமானது ஆங்கிலேயர் காலத்திலேயே பிரபலமாக விளங்கியது. இவ்வாலயத்தை தமிழர்கள் மாத்திரமன்றி சிங்களவர்களும் வழிபட்டு வருகின்றனர். உள்நாட்டுப் பிரச்சினைகள் மூலம் ஆலயம் பலமுறை சேதமாகிய போதிலும் 2002 ஆண்டு சமாதான ஒப்பந்தத்தின் பின்னர் மீண்டும் புனரமைக்கப்பட்டு வருகின்றது. இதன் இராஜ கோபுரமானது 2006 ஆம் ஆண்டு நிறைவடைய இருந்தபோதிலும் இலங்கை அரசின் விடுதலைப் புலிகள் கட்டுப்பாட்டுப் பகுதிகளுக்கு விதிக்கப்பட்ட பொருட்தடைக் காரணமாக நிலவிவரும் சீமேந்து தட்டுப்பாடு காரணமாக இராஜகோபுர வேலைகள் முழுமையடையவில்லை.

## விசேட வழிபாடுகள்
*வைகாசி விசாகப்பொங்கல் (தமிழ் மாதமுறைப்படி)
*பங்குனித் திங்கள் (தமிழ் மாதமுறைப்படி) - 4 
*கார்த்திகைத் திங்கள் (தமிழ் மாதமுறைப்படி) - 4
*நவராத்திரி
*சிவராத்திரி
*பங்குனி மாதக்கடைசியில் (தமிழ் மாதமுறைப்படி) நடைபெறும் மஞ்சம்

## வெளி இணைப்புகள்
* தமிழ்வாணன் இணையத்தளத்தில் கோவில் பற்றிய கட்டுரை  

## மேற்கோள்கள்

பகுப்பு:முல்லைத்தீவு மாவட்டத்தில் உள்ள கோயில்கள்
பகுப்பு:இலங்கையில் உள்ள அம்மன் கோயில்கள்
பகுப்பு:இலங்கையில் உள்ள கண்ணகி கோயில்கள்
மருதமலை

thumb|மருதமலை முகடு
**மருதமலை** () தமிழ்நாட்டின் கோயம்புத்தூர் மாவட்டத்தில் பெரியநாயக்கன்பாளையம் ஊராட்சி ஒன்றியத்துக்குட்பட்ட சோமையம்பாளையம் ஊராட்சி ஒரு மலை ஆகும். இது கோயம்புத்தூரில் இருந்து 15 கி.மீ தொலைவில் மேற்குத்தொடர்ச்சி மலைகளில் அமைந்துள்ளது. ஆனால் இது தற்போது கோவை மாநகராட்சியின் வார்டு எண் 17-இல் இணைக்கப்பட்டுள்ளது.

## கோவில் வரலாறு
இங்குள்ள முருகன் கோயில் முருகனின் ஏழாம் படைவீடாகக் கருதப்படுகிறது. இக்கோவில் மிகவும் பழமையானது. திருமுருகன்பூண்டி சிவன் கோவிலில் உள்ள கல்வெட்டுக்களில் மருதமலை முருகன் கோவில் பற்றிய  குறிப்புகள் உள்ளது. கி.பி 12-ஆம் நூற்றாண்டில்தான் மருதமலை முருகன் கோவில் கட்டப்பட்டது என்று கல்வெட்டு ஆதாரங்கள் உள்ளது. மருதமலை முருகன் கோயில் 1,200 ஆண்டுகள் பழமையானது. இக்கோவிலுக்கு அருகிலேயே பாம்பாட்டி சித்தர் குகைக்கோவில் ஒன்றும் உள்ளது. இக்கோயில் முற்காலத்தில் கொங்கு வேட்டுவ கவுண்டர் இன மன்னர்களின் சொத்தாக விளங்கியது. முருகக் கடவுளின் பிற கோயில்களைப் போலவே மருதமலை கோயிலும் மேற்குத் தொடர்ச்சியின் விரிவான இந்த மலை உச்சியில் அமைந்துள்ளது. மருதமலை முருகன் கோவில் கி.பி 12-ஆம் நூற்றாண்டில் கொங்கு மன்னர்களால் கட்டப்பட்டது. இந்த மருதமலை முருகன் மூலவர் தண்டாயுதபாணி சிலை 18 சித்தர்களின் ஒருவர் பாம்பாட்டிச் சித்தரால் பிரதிஷ்டை செய்யப்பட்டது. 

## மேற்கோள்கள்

பகுப்பு:கோயம்புத்தூர் மாவட்டத்திலுள்ள மலைகள்
வகுப்பு (கணினியியல்)

frame|right|Class Button
**வகுப்பு (Class)** ஒரே இனத்தைச் சார்ந்த பொருள்களின் வரையறை (definition or blueprint) ஆகும். வகுப்பு பொருள்களின் தரவு (data: variable) வடிவமைப்பையும், அப்பொருளுடன் தொடர்புடைய செயலிகளையும் (methods/fuctions) குறிப்பாக விபரிக்கும். வகுப்பு class என்ற ஆங்கிலச் சொல்லின் நேரடி மொழிபெயர்ப்பு ஆகும்.

## மேற்கோள்கள்

பகுப்பு:பொருள் நோக்கு நிரலாக்கம்
வில்லை (கணினியியல்)

நிரல் மொழிகளின் இலக்கணத்தின் அடிப்படை அலகு **வில்லை (Token)** ஆகும்.  இதனை அடையாளி அல்லது அடையாள வில்லை என்றும் தமிழில் குறிப்பர்.  வில்லைகள் பின்வரும் வகைகளில் அடங்கும்.  

* இனங்காட்டி - Identifier
* சிறப்புச்சொல் - Keyword
* செயற்குறி - Operator
* நிறுத்தற்குறி - Punctuation
* மதிப்புரு - Literal

பகுப்பு:நிரலாக்கம்
செயலி (கணினியியல்)

**செயலி (Method)** அல்லது செயற்கூறு ஒரு பொருள் செய்யக்கூடிய செய்கையை விபரிக்கும் நிரல் துண்டு ஆகும். அதாவது ஒரு செயலை அல்லது வினையை செய்ய வல்ல ஆணைத்தொடர்கள் செயலி ஆகும். இவை பிரதானமாக நான்கு வகைப்படுகின்றன. 

* பொதுவான செயலிகள் - Methods
* உருவாக்கிகள் - Constructors
* Abstract Methods
* Accessor Methods

பகுப்பு:நிரலாக்கம்
பகுப்பு:பொருள் நோக்கு நிரலாக்கம்
பகுப்பு:செயலிகள்
நிலத்தோற்ற வாழ்சூழலியல்

**நிலத்தோற்ற வாழ்சூழலியல்** (Landscape ecology) என்பது சூழலியல் (ecology) மற்றும் புவியியல் என்பவற்றின் துணைத் துறையாகும். இது இடஞ்சார்ந்த வேறுபாடுகளை ஆராய்வதோடு, வயல்கள், ஆறுகள், நகரங்கள் போன்ற நிலத்தோற்றக் கூறுகள் (landscape elements) தொடர்பாகவும், அவற்றின் பரவல் எப்படி சூழலில், சக்தி மற்றும் தனிப்பட்டவர்களின் பரம்பல் மீது தாக்கத்தை உண்டாக்குகின்றன என்பது பற்றியும் ஆராய்வதில் ஆர்வம் கொண்டுள்ளது. நிலத்தோற்ற வாழ்சூழலியல், எடுத்துக்கொண்ட விடயத்தை, பயன்பாட்டு மற்றும் முழுதளாவிய சூழ்நிலைகளின் அடிப்படையில் கையாளுகிறது.

பகுப்பு:நிலம்
பகுப்பு:சூழலியல்
பகுப்பு:நில மேலாண்மை
பொருளாதாரப் புவியியல்

**பொருளாதாரப் புவியியல்** என்பது, பரந்த அளவில் வேறுபட்டுக் காணும் பொருளாதார நிலைமைகளைப் பற்றி ஆராயும் ஒரு துறையாகும். புவியியற் பிரதேசமொன்றின் பொருளாதாரம், காலநிலை, நிலவியல், மற்றும் சமூக அரசியற் காரணிகளின் செல்வாக்குக்கு உட்பட்டிருக்கலாம். வளங்கள் கிடைக்கும் தன்மை, போக்குவரத்துச் செலவு, மற்றும் நிலப் பயன்பாட்டுத் தீர்மானங்கள் என்பவற்றின் மீது நிலவியல் தாக்கம் கொண்டுள்ளது. விவசாய மற்றும் வனவள உற்பத்திகள் போன்ற இயற்கை வளங்கள், தொழில் செய்வதற்குரிய நிலைமை, உற்பத்தித் திறன் போன்றவை காலநிலையில் தங்கியுள்ளன. பொருளாதாரத் தீர்மானங்களின்மீது, பிரதேசங்களின் தனிச்சிறப்பான சமூக-அரசியல் நிறுவனங்கள் செல்வாக்குச் செலுத்துகின்றன.

## இவற்றையும் பார்க்கவும்

* பொருளாதாரப்புவியியல் தலைப்புக்களின் பட்டியல்
* இடஞ்சார் பொருளியல் (spatial economics)
* பிரதேச அறிவியல் (regional science)

பகுப்பு:புவியியல்
தொல்லுயிரியல்

**தொல்லுயிரியல்** என்பது பாறைகளில் பதிவாகியுள்ள பண்டைய தாவரங்கள் மற்றும் விலங்குகளின் தொல்லுயிர்ப் படிவங்களை அடிப்படையாகக் கொண்டு அவற்றின் விருத்தி பற்றி ஆராயும் துறையாகும். இது உடற் படிவங்கள், வழித்தடங்கள் (tracks), வளைகள் (burrows), கழிவுப் படிவங்கள் (fossilized feces) மற்றும் வேதியியல் எச்சங்கள் போன்றவற்றின் ஆய்வுகளையும் உள்ளடக்கும்.

புவியியலிலும், காலநிலையிலும் ஏற்பட்ட நீண்ட கால இயல்பியல் மாற்றங்கள் எவ்வாறு உயிரினங்களின் படிமலர்ச்சியைப் பாதித்தன, எவ்வாறு வாழ்சூழலியல் முறைமைகள் (ecosystems)இம்மாற்றங்களுக்கு ஏற்றவாறு செயற்பட்டு புவிச் சூழலில் மாற்றங்களை ஏற்படுத்தின, இந்தப் பரஸ்பர மாற்றங்கள் தற்கால உயிரினப்பல்வகைமையில் எவ்வாறான தாக்கத்தை ஏற்படுத்தின என்பன பற்றி ஆராய்வதன் மூலம், பண்டைக்கால உயிர்வாழ்க்கையை நவீன தொல்லுயிரியல் உரிய சூழலில் அமைத்துக்காட்டுகிறது.

## மேற்கோள்கள்

பகுப்பு:புவி அறிவியல்கள்
பகுப்பு:தொல்லுயிரியல்
பகுப்பு:பரிணாம உயிரியல்
மரபியல்பு (கணினியியல்)

இருக்கும் வகுப்புக்களில் இருந்து பிற வகுப்புக்களை வரையறை செய்யகூடியதாக இருப்பதை **மரபியல்பு** (Inheritance) எனலாம். பொருள் நோக்கு நிரலாக்கத்தில் இது ஒரு முக்கிய அம்சம். ஏற்கனவே வரையறை செய்யப்பட்ட வகுப்புக்களில் இருந்து புதிய வகுப்புக்களை வரையறை செய்வதன் மூலம் நிரலாக்க வேளைப்பளு குறைகின்றது. 

மேல்நிலை வகுப்புக்கள் அல்லது மீவுவகுப்புக்களில் இருந்து கீழ்நிலை வகுப்புக்களை வரையறை செய்யலாம். உதாரணமாக, வடிவம் என்ற வகுப்பில் இருந்து வட்டம் என்ற வகுப்பை வரையறை செய்யலாம். 

## பி.எச்.பி எடுத்துகாட்டு
பி.எச்.பி இல் பொருள் நோக்கு நிரலாக்கம் செய்ய முடியும். ஒரு எளிய எடுத்துக்காட்டு கீழே. இந்த எடுத்துக்காட்டில் var, $this ஆகியவை keywords என்பது குறிப்பிடத்தக்கது. 



```
<?php

include("C:\Documents and Settings\HP_Owner\Desktop\calc.php");

$c1 = new Calculator;
$c1->set_numbers(1,3);
echo "This sum is: ".$c1->sum()."<br />";
echo "The multiple is: ".$c1->mul()."<br />";   

$c2 = new Calculator2;
$c2->set_numbers(5,2);
echo "This sub is: ".$c2->sub()."<br />";
?>
```




```
This sum is: 4
The multiple is: 3
This sub is: 3
```




* calc.php கோப்பு

```
<?php

class Calculator {
    //class-wide variables
    var $x;
    var $y;
    //function to gather two numbers
    function set_numbers($num1, $num2){
        $this->x = $num1;
        $this->y = $num2;
    	}
    //function to add numbers together
    function sum(){
    	$ans = $this->x + $this->y;
        return $ans;
    	}
    function mul(){
    	$ans = $this->x * $this->y;
        return $ans;
    	}

    }

class Calculator2 extends Calculator {
           function sub(){
    		$ans = $this->x - $this->y;
        	return $ans;
    		}
        }
?>
```


பகுப்பு:பொருள் நோக்கு நிரலாக்கம்
நேரிலி ஒளியியல்

**நேரிலி ஒளியியல் (nonlinear optics)** என்பது நேரிலி ஊடகங்களில் ஒளி பாய்வதினால் ஊடகத்தின் பண்புகளில் ஏற்படும் மாற்றங்களையும் அதனால் ஒளியில் ஏற்படும் விளைவுகளையும் குறிக்கும். இவ்வாறு ஒளிப்பாய்ச்சலினால் ஊடகத்தின் பண்புகளில் மாற்றம் நிகழுதல், கூடுதல் ஒருக்கம் (coherence) கொண்ட லேசர் கதிர்களின் பாய்ச்சலின்போது மட்டுமே ஏற்படுகிறது. ஏனெனில், பொதுவாக ஒளிக்கதிர்களின் மின்காந்தப் புலம் ஊடகத்திலுள்ள அணுக்களைப் பிணைக்கும் அணுப்புலத்தைக் காட்டிலும் வலு குன்றியதாக இருக்கும். இதன் காரணமாக, ஒளி பாய்வதால் ஊடகத்தில் மாற்றங்கள் ஏற்படுவதற்கு மாறாக ஊடகத்தின் பண்புகளினால் ஒளியின் பாய்ச்சலில் மாற்றம் ஏற்படுகிறது.

## நேரிலி ஒளி விளைவுகள்
மிகுதியான மின்காந்தப் புலம் கொண்ட லேசர் கதிர்கள் பாயும்போது ஒரு நேரிலி ஊடகத்திலுள்ள அணுக்களின் இலத்திரன்கள் அதிர்வுகளுக்குள்ளாகின்றன. இந்த அதிர்வுகள் அலைகள் போன்று நிகழ்வன. இவை ஒன்றோடு ஒன்று மோதியும் கொள்கின்றன. இதனால் அவ்வூடகத்தின் பண்புகளில் மாற்றங்கள் ஏற்படுகின்றன. இம்மாற்றங்களினால், பாயும் ஒளிக்கதிர்களில் பின்வரும் விளைவுகள் ஏற்படுகின்றன.
* அதிர்வெண் இரட்டிப்பு - செல்லும் ஒளியின் அதிர்வெண்கள் இரட்டிக்கப்படுதல். எடுத்துக்காட்டாக, 1064 நானோமீட்டர் அலைநீளம் கொண்ட அகச்சிவப்புக் கதிர் 532 நானோமீட்டர் அலைநீளம் கொண்ட பச்சை நிறக் கதிராக மாறும்.
* அதிர்வெண் சேர்க்கை - (எ-கா) சிவப்பு நிறக் கதிரும் பச்சை நிறக்கதிரும் இணைந்து ஊதா நிறக் கதிர் உண்டாகுதல்.

இந்த நேரிலி ஒளிவிளைவுகளைப் பயன்படுத்தி காலத்தை மிகத்துல்லியமாக அளக்க முடியும் என்று நிறுவியதற்காக 2005-ம் ஆண்டில் இயற்பியலுக்கான நோபல் பரிசு -காலஸ் மற்றும் ஹான்ஸ் ஆகிய இருவருக்கு வழங்கப்பட்டது.

## மேற்கோள்கள்
பொருள் நோக்கு நிரலாக்கம்

கணினிகளுக்கு நிரலாக்கம் செய்வதில் **பொருள் நோக்கு நிரலாக்கம்** (object-oriented programming) ஒரு இன்றியமையாத, பலரும் அறிந்த அணுகுமுறை ஆகும். ஒரு நிரல் என்பது ஆணைத்தொடர்கள், செயலிகள் ஆகியனவற்றின் தொகுப்பு என்று கருதாமல், அது பல பொருட்களின் தொகுப்பு என்று கருதி நிரலாக்கம் செய்வது **பொருள் நோக்கு நிரலாக்கம்** ஆகும். இறுதியில், அந்த நிரலே ஒரு பொருளாகக் கருதப்படும். இவ்வாறு,  நிரல்களை பொருள்களாகவும் அவற்றுக்கிடையான தொடர்பாடலாகவும் பொருள் சார் நிரலாக்கம் அணுகுகின்றது.  C++, C#, Java, Python, Perl, PHP போன்ற நிரல்மொழிகள் இவ்வணுகுமுறையில் அமைந்த நிரல் மொழிகளே.
பொருள் நோக்கு நிரலாக்கம் தரவுகளையும் நிரலையும் பொருள் என்ற கருத்தாக்கத்தின் வழி ஒன்றிணைக்கிறது. ஒரு பொருள் நிலையையும்(தரவு) தன்மையையும்(நிரல்) கொண்டுள்ளது.
கணிப்பொறி பொருளை சில நேரங்களில் பெளதீக உலகின் பொருட்களோடு ஒப்பிடலாம். 
## மேலதிக வாசிப்பு
* 
* 
* 
* 
* 
* 
* 
* 
* 
* 
* 
* 
* 
* 
* 
* 


பகுப்பு:பொருள் நோக்கு நிரலாக்க மொழிகள்
ஊனுண்ணி

thumb|250px|ஓநாய்கள் ஒரு குழுவாகச் சேர்ந்து வட அமெரிக்க எருதுகளை தாக்குகின்றன. ஒநாய்கள் ஊனுண்ணி வகை விலங்குகள் ஆகும்.
[thumb|300px|[புலி போன்ற விலங்குகள் பிற விலங்குகளின் இறைச்சியை உண்டு வாழ்வதால் ஊன் உண்ணிகள் என்னும் வகையைச் சேர்ந்த விலங்குகளாகும்.]]
**ஊன் உண்ணிகள்** (carnivore) என்பது பெரும்பாலும் பிற விலங்குகளின் இறைச்சியை மட்டுமே உணவாக உட் கொள்ளும் வகை விலங்குகள் ஆகும். சிங்கம், புலி முதலிய விலங்குகள் ஊனுண்ணிகள் ஆகும்.

ஊன் உண்ணிகளுக்கு கால் விரல்களில் கூர்மையான நகங்களும், வாயில் நீண்ட கூர்மையான கோரைப் பற்களும் இருக்கும். இவ்வகை ஊன் உண்ணிகளுக்கு, மேல் வாயில் உள்ள கடைவாய்ப் பற்களுக்கு முன்னதாக உள்ள நான்காவது பல்லானது தசையைக் கிழிக்க வல்லதாகக் கூரியதாகவும் பெரியதாகவும் இருக்கும். இதனை நாய்ப் பல், சிங்கப் பல் அல்லது புலிப்பல் என கூறுவர்.

விலங்குகள் தமது உணவை உட்கொள்ளும் முறையைக் கொண்டு மூன்று பிரிவாக வகைப்படுத்தப்படும். அவையாவன தாவர உண்ணி, ஊனுண்ணி, அனைத்துண்ணி ஆகும். ஊனுண்ணிகளுக்கு நேர் மாறாக ஆடு, மாடு, எருமை, மான், யானை, குதிரை முதலிய விலங்குகள் தாவரங்களை உண்ணும் தாவர உண்ணி வகையைச் சார்ந்த விலங்குகளாகும்.

ஊன் உண்ணிகள் கொன்றுண்ணல் மூலமாகவோ, அல்லது தோட்டி வேலை மூலமாகவோ தமது உணவையும், ஆற்றலையும் பெறுகின்றன. ஊன் உண்ணிகள் என அழைக்கப்படுபவை பொதுவாக விலங்குகளாக இருப்பினும், பூச்சிகளைப் பிடித்து, சமிபாட்டுக்கு உட்படுத்தி தமது ஆற்றலைப் பெறும் தாவரங்களும் உள்ளன. அவை *ஊனுண்ணும் தாவரங்கள்* எனப்படும்.

## <small>ஊடகக் காட்சியகம்</small>

File:Venus_Flytrap_showing_trigger_hairs.jpg|தாவர ஊனுண்ணி
File:Male Lion and Cub Chitwa South Africa Luca Galuzzi 2004.JPG|ஆண்+பெண் சிங்கம்
File:Mononchidae eating a Mononchidae 1.jpg|மொனாசிடே 
File:Black widow ventral 1370.jpg|சிலந்தி


## ஊனுண்ணிகளின் பட்டியல்
* சிங்கம்
* புலி
* கரடி
* சிறுத்தை
* ஓநாய்
* வங்கு (கழுதைப்புலி)

## இவற்றையும் பார்க்க
* தாவர உண்ணிகள்
* அனைத்துண்ணிகள்
* பூச்சியுண்ணி
* மீன் உண்ணிகள்

## மேற்கோள்கள்

*
பகுப்பு:விலங்கின நடத்தையியல்
கணினியியலாளர்கள் பட்டியல்

கணினியியியலுக்குக் குறிப்பிடத்தக்க பங்களிப்புச் செய்த கணினியியலாளர்கள் இங்கு பட்டியற் படுத்தப்படுகிறார்கள்.

## கணினியியலாளர்கள் பட்டியல்
* ரிச்சர்ட் ஸ்டால்மன்
* ஸ்டீவ் ஜொப்ஸ்
* பில் கேட்ஸ்
* அலன் ரியுறிங் - Alan Turing
* பால் ஆலன் - Paul Allen
* வின்ட் செர்ப் - Vint Cerf
* ஜோன் வொன் நியூமன் - John von Neumann
* லாரி பேஜ்
* செர்கே பிரின்
* ஜோஸ்வா ஜே.அருளானந்தம்

பகுப்பு:கணினியியலாளர்கள்
செயற்குறி (கணினியியல்)

கணிதத்தில் எண்களின் மீது செய்யப்படும் செய்முறைகளை **செயற்குறி**கள் (Operators) குறிக்கும்.  கணினியியலில் எழுத்துக்கள் அல்லது சரங்கள் மீதும் செய்முறைகளை மேற்கொள்ள முடியும்.  பின்வருவன பரவலாகப் பயன்பாட்டில் உள்ள செயற்குறிகள் ஆகும்.  
* + கூட்டல்
* - கழித்தல்
* x பெருக்கல்
* / வகுத்தல்
* 
:போன்றவை

பகுப்பு:நிரலாக்கம்
தரவு இனம்

**தரவு இனம் (Datatype or Type)** எவ்வாறு ஒரு தரவு வகைப்படுத்தப்பட்டுகின்றது என்பதை குறிக்கின்றது.  ஒரு தரவை நினைவகத்தில் எப்படி சேகரிப்பது, எவ்வகையான செயல்பாடுகளை தரவுகள் மீது மேற் கொள்ளலாம், ஒரு தரவை நிரலாக்கத்தில் என்கே பயன்படுத்தலாம் ஆகியவற்றை தரவு இனம் தீர்மானிக்கும்.  

## பொதுவாக பயன்பாட்டில் உள்ள தரவு இனங்கள்
* boolean
* int
* float
* char
* string
* double

## தரவு இனச் சோதனை (Type Checking)
ஒத்தியங்ககூடிய தரவு இன (compatible type) செயல் ஏற்பிகளுக்கிடையேதான (operands) செயல்பாடுகள் மேற்கொள்ளப்படுவதை உறுதி செய்யும் நடவடிக்கையே தரவு இனச் சோதனை ஆகும்.  நிரலாக்கத்தில் தரவு இனச்சோதனை ஒரு முக்கிய அம்சம்.  எவ் இனங்கள் ஒத்தியங்ககூடியது என்பதை நிரல் மொழியின் இலக்கணமே வரையறை செய்கின்றது.  

தரவு இனச்சோதனை இரு வகைப்படும்.  அவை static type checking, மற்றும் dynamic type checking என்பனவாம்.  

பகுப்பு:தரவு இனங்கள்
ஊர்வன

**ஊர்வன (Reptile)** என்பவை முதுகெலும்பி வகையைச் சேர்ந்த விலங்குகள் ஆகும். இவை குளிர் இரத்தம் கொண்டவை. இவை முட்டையிட்டுக் குஞ்சு பொரிப்பவை. தங்கள் வயிற்றைப் பயன்படுத்தி தரையில் ஊர்ந்து செல்பவை. பெரும்பாலானவை கால்களைக் கொண்டுள்ளன. ஆனால் பாம்புகள் கால்கள் அற்றவை.

## ஊர்ந்து செல்லும் உயிரினங்கள்
### [[ஆமை]]
**ஆமைகள்**  அல்லது **நில ஆமைகள்** (*Tortoises*) என்பவை **தெசுடுடினிடே** (*Testudinidae*) என்னும் குடும்பத்தைச் சார்ந்த நிலத்தில் வாழும் ஊர்வன உயிரினமாகும். நில ஆமைகளின் மேலோடு அவற்றை ஒத்த கடல்வாழ் இனங்களைப் போல இரை தின்னிகளிடமிருந்து அவற்றைப் பாதுகாக்கிறது. ஓட்டின் மேல் பாகம் பரிசைமூடியாகவும் கீழ் பாகம் மார்புப்பரிசமாகவும் விளங்குகிறது. இந்த இரண்டும் ஒரு பாலத்தின் மூலம் இணைந்துள்ளன. ஆமை அகவங்கூடு மற்றும் வெளிவங்கூடு இரண்டும் உடையது. ஆமைகளின் அளவானது சில சென்டிமீட்டரில் இருந்து இரண்டு மீட்டர் வரை வேறுபடுகிறது. தம்மைச் சூழ்ந்துள்ள வெப்ப நிலைகளைப் பொறுத்து ஆமைகள் பகலில் நடமாடும் விலங்குகளாகவும் மங்கிய ஒளியில் நடமாடுவதாகவும் இருக்கின்றன. ஆமை பொதுவாகத் தனிமையை விரும்பக்கூடிய உயிரினமாகும்.
### [[பாம்பு]]
பாம்பு ஊர்வன வகையைச் சேர்ந்த ஒரு விலங்கு ஆகும். முதுகெலும்புள்ள நீளமான உடலும் சிறு தலையும் கொண்ட விலங்கு. இவை கால்கள் அற்றவை ஆனாலும் உடலால் நிலத்தை உந்தி வேகமாக நகரவல்லவை. சில பாம்புகள் நீரிலும் நன்றாக நகரவல்லவை. பாம்பு வகையில் 2,700க்கும் அதிகமான வகைகள் உண்டு. சில பாம்புகளே நச்சுப்பாம்புகள். நூற்றில் ஒரு விழுக்காடுக்கும் குறைவானவையே நச்சுப்பாம்புகள் (
அயர்லாந்து

**அயர்லாந்து** ஐரோப்பாக் கண்டத்தின் வடமேற்குப்பகுதியிலுள்ள ஒரு தீவு ஆகும். இதன் மேற்குப் பகுதியில் அட்லாண்டிக் பெருங்கடல் உள்ளது. இது ஐரோப்பாவின் மூன்றாவது பெரிய தீவும் உலகின் இருபதாவது பெரிய தீவும் ஆகும். இதன் கிழக்கே பிரித்தானியாவின் பெரியதீவு உள்ளது. இவையிரண்டும் ஐரியக் கடலால் பிரிக்கப்பட்டுள்ளன.

அரசியல் ரீதியாக அயர்லாந்து தீவு இரண்டு வெவ்வேறு ஆட்சிகளை உடைய பிரிவுகளைக் கொண்டுள்ளது:

* **[[அயர்லாந்து குடியரசு]]** (*அயர்லாந்து* இதன் சட்டப் பெயர்), விடுதலை பெற்ற ஒரு தனி நாடு. இதன் தலைநகர் டப்ளின்.

* **[[வட அயர்லாந்து]]**, இது ஐக்கிய இராச்சியத்தின் ஒரு பிரிவு. இதன் தலைநகர் பெல்பாஸ்ட்.

தீவின் 5/6 பங்கில் அயர்லாந்துக் குடியரசு அமைந்துள்ளது. தீவின் வடகிழக்கே வட அயர்லாந்து அமைந்துள்ளது. அயர்லாந்தின் மக்கள் தொகை 6.4 மில்லியன். இதில் அயர்லாந்துக் குடியரசில் 4.6 மில்லியன் பேரும், வட அயர்லாந்தில் 1.8 மில்லியன் பேரும் உள்ளனர்..

சார்பளவில் உயரங் குறைந்த மலைகள் மத்தியிலுள்ள சமதரையைச் சூழக் காணப்படுகின்றன. அத்துடன் சில பயணிக்கத்தக்க ஆறுகளும் காணப்படுகின்றன. உயர்வு இல்லாத காலநிலையின் காரணமாக  இதன் காலநிலை மெல்லிய மாறக்கூடிய கடல்சார் காலநிலையைக் கொண்டுள்ளது. 17ம் நூற்றாண்டு வரையில் இங்கு அடர்த்தியான காடுகள் அமைந்திருந்தன. இன்று இது ஐரோப்பாவில் மிக அதிகளவில் காடழிக்கப்படும் பிரதேசங்களில் ஒன்றாக உள்ளது. 26 பாலூட்டி விலங்குகள் அயர்லாந்தை தாயகமாகக் கொண்டுள்ளன.

ஐரியக் கலாசாரம் ஏனைய கலாசாரங்களில் குறிப்பிடத்தக்க தாக்கத்தைச் செலுத்தியுள்ளது. இவற்றுள் இலக்கியத் துறையிலான தாக்கம் மிக அதிகமாகும். மேலும் விஞ்ஞானம் மற்றும் கல்வி ஆகிய துறைகளிலும் குறிப்பிடத்தக்க மாற்றங்களை ஏற்படுத்தியுள்ளது. எவ்வாறாயினும்  பண்டைய கலாசாரங்கள் இங்கு இன்னும் காணப்படுகின்றன. கேலிய விளையாட்டுக்கள், ஐரிய இசை, மற்றும் ஐரிய மொழி ஆகியன இங்கு இன்னும் காணப்படுவதே இதற்குச் சான்றாகும். இவை தவிர மேற்கத்திய கலாசாரத்திலமைந்த இசை மற்றும் நாடகம் போன்றனவும், பெரிய பிரித்தானியாவுடனான பகிரப்பட்ட கலாசாரங்களான, கால்பந்து, ரக்பி, குதிரைச் சவாரி மற்றும் கோல்ஃப் போன்ற விளையாட்டுக்களும், ஆங்கில மொழியும் இங்கு காணப்படுகின்றன.

## புவியியல்
thumb|left|270px|அயர்லாந்து தீவின் வரைபடம்

அயர்லாந்துத் தீவு ஐரோப்பாவின் வட மேற்கே, அகலாங்குகள் 51° மற்றும் 56° N இடையேயும், நெட்டாங்குகள் 11° மற்றும் 5° W இடையேயும் அமைந்துள்ளது. இது அதன் பக்கத்திலுள்ள பெரிய பிரித்தானியத் தீவுகளிலிருந்து ஐரியக் கடலாலும், அதன் ஒடுங்கிய புள்ளியில்  அகலமுள்ள வடக்குக் கால்வாயாலும் பிரிக்கப்பட்டுள்ளது.அயர்லாந்தின் மேற்கே வட அத்திலாந்திக் கடலும், தெற்கே, செல்டிக் கடலும் எல்லைகளாக உள்ளன. செல்டிக் கடல் பிரான்சின் பிரிட்டனிக்கும் அயர்லாந்துக்கும்  இடையே உள்ளது. அயர்லாந்து, பெரிய பிரித்தானியா மற்றும் அதனோடிணைந்த தீவுகள் ஒன்றாக பிரித்தானியத் தீவுகள் என அழைக்கப்படுகின்றன. பிரித்தானியத் தீவுகள் என்ற பெயரை அயர்லாந்து விரும்பாமை காரணமாக சிலவேளைகளில் அயர்லாந்து மற்றும் பிரித்தானியா என்ற நடுநிலைப் பதம் பயன்படுத்தப்படுகிறது.

வளைய வடிவிலான கரையோர மலைகளால் சூழப்பட்ட தாழ்நிலங்கள் நாட்டின் மத்திய பகுதியில் காணப்படுகின்றன.இவற்றுள் மிக உயரமானது,கெரி கவுன்டியிலுள்ள கரன்டூஹில் எனும் மலையாகும். இது கடல் மட்டத்துக்கு மேலே  உயரமுடையது. இவற்றுள் மிகவும் வளமான நிலப்பகுதி லியின்ஸ்டர் மாகாணத்தில் உள்ளது. மேற்குப் பகுதியிலுள்ள நிலப்பகுதி மலைப்பாங்கானதாகவும் பாறைகள் உள்ளதாகவும் காணப்படுவதோடு அகன்ற புல் நிலங்களும் காணப்படுகின்றன.

## மேற்கோள்கள்


*
பகுப்பு:அத்திலாந்திக்குப் பெருங்கடல் தீவுகள்
பகுப்பு:ஐரோப்பியத் தீவுகள்
ஓந்தி

*அகாமிடே* (*Agamidae*) என்பது **ஓந்தி** (*Dragon lizard*) என்று அழைக்கப்படும்  பல்லி சிற்றினங்களைக் கொண்ட ஊர்வன குடும்பமாகும். இதில் மொத்தம் 300க்கும் மேற்பட்ட சிற்றினங்கள் உள்ளன. இவை ஆப்பிரிக்கா, ஆசியா, ஆத்திரேலியா போன்ற நாடுகளிலும் ஒருசில சிற்றினங்கள் தென் ஐரோப்பாவிலும் காணப்படுகின்றன. 

## பண்புகள்
ஓந்தியின் தோற்றம் மற்றும் வடிவம் பேரோந்தி போன்று இருக்கும். பொதுவாக இவை நன்கு வளர்ந்த வலிமையான கால்களைக் கொண்டு இருக்கும். மற்ற பல்லி இனங்கள் போன்று இவற்றால் தங்களின் வாலை நீட்டி வைக்க இயலாது. இருப்பினும் ஒரு சில ஓந்தி இனங்களில் இந்தப் பண்பு குறைவாகக் காணப்படுகிறது. பெரும்பாலான ஓந்தி இனங்கள் தங்கள் உடல் வெப்பத்தை சீர்படுத்துவதற்காக நிறம் மாறும் திறன் பெற்றுள்ளன. 

## மேற்கோள்கள்
வாத்து

**வாத்து** (*Duck*) ஒரு பறவை ஆகும். பொதுவாக வாத்துக்கள் அவற்றின் இறைச்சிக்காகவும் முட்டைக்காகவும் மனிதர்களால் வளர்க்கப்படுகின்றன. வாத்துக்கள் நீரில் நீந்த வல்லவை. குறிப்பாக ஆசிய மக்கள் வாத்துக்களை உண்கிறார்கள்.

வாத்து ஒரு  நீர்வாழ்  கோழியினமாகும். இது சிறந்த நேர்த்தியான, அழகான நீண்ட கழுத்து கொண்ட பறவையாகும். மனிதர்கள் இறைச்சி, முட்டை மற்றும் இறகுகள் போன்றவற்றிருக்கு வளர்த்து வருகின்றனர். 

அறிஞர் சார்லஸ் டார்வின் மேற்கோள்படியும், தொல்பொருள் ஆய்வு சான்றின்படியும் சுமார் 4000 ஆண்டுகளுக்கு முன்னிருந்தே வாத்து இனங்கள் இருந்ததாக தொல்லியல் ஆய்வாளர்கள் கூற்றுப்படி அறியப்படுகிறது (The Variation of Animals and Plants under Domestication i. 287). தோன்றிய இடம் எகிப்து எனவும் கூறப்படுகிறது. மேலும் 3.5 கிலோகிராம் (7.7 பவுண்டு) அல்லது 4.1 கிலோகிராம் (9 பவுண்டு) அல்லது அதிகபட்சம் 10 கிலோகிராம் (22 பவுண்டு) வரை எடையும் கொண்ட வாத்துக்கள் வீடுகளில் வளர்க்கப்பட்டதாகவும் அறியப்படுகிறது. வளமான வாத்துக்களான greylag goose (Anser anser) இனம் ஐரோப்பா, வட ஆபிரிக்கா, மற்றும் மேற்கு ஆசியா ஆகியவற்றில் வளர்க்கப்படும் இவை பொதுவாக சீன வாத்துகள் என்று அழைக்கப்படுகின்றன. ஐரோப்பிய வாத்துக்களும் கலப்பின சத்துக்களும் பெரும்பான்மையாக உள்ளன.

வாத்துக்கள் பின்புறம் வளைந்து கொழுப்பு கொண்ட பகுதியினை பெற்றிருப்பதனால் அதன் பறக்கும் திறன் குறைவு. வனப்பகுதியில் வளரும் வாத்துகள் குறைந்தது ஆண்டுக்கு சுமார் 50 முட்டையில் வரை இடும்.

ஆண் வாத்துக்கள் பொதுவாக பெண் வாத்துக்களை விட உயரமாகவும், நீண்ட கழுத்துடனும் காணப்படுகின்றன. ஆண்வாத்துக்கள் ஆபத்தினை ஏதும் உணர்ந்தால் மற்ற வாத்துகளுக்கும் நடுவில் போய் நிற்கும் அச்ச குணம் உடையவை.

ஒவ்வொரு வாத்து வகைக்கும் இறகுகள் பலவாறு இருக்கும். காட்டில் வளரும் சிலவற்றிற்கு பழுப்பு நிற இறகுகளும் வீட்டில் உள்ளவை பெரும்பாலும் நன்கு அடர்ந்த வெண்மை நிற இறகுகளும் கொண்டிருக்கும். வாத்துகள் ரோமானியர் காலத்திலிருந்தே போற்றி பாதுகாக்கப்படும் இனமாக இருந்து வருகிறது.

## மேற்கோள்கள்

## வெளி இணைப்புகள்

* Media related to the Anatidae  on the Internet Bird Collection
* list of books  (useful looking abstracts)
*  - A modern illustrated guide to identification of US waterfowl.

பகுப்பு:வாத்துகள்
இனங்காட்டி (கணினியியல்)

மாறிகளின், செயலிகள், தொகுப்புக்கள் மற்றும் நிரலாக்க கூறுகளை சுட்டும் பெயர்களை **இனங்காட்டி (Identifier)** எனலாம்.  எவை இனங்காட்டிகள் என்பதை நிரல் மொழியின் இலக்கணமே வரையறை செய்யும்.  பொதுவாக, சிறப்புச்சொற்கள் இனங்காட்டிகளாக கருதப்படுவதில்லை.

## மேற்கோள்கள்

பகுப்பு:நிரலாக்கம்
விசார்ட்

**விசார்ட்சு** அல்லது **இசுடாரி** () என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு உயர் கனவுருப்புனைவு காதாபாத்திரம் ஆகும். இந்த கதாபாத்திரம் த காபிட்டு மற்றும் த லோட் ஒவ் த ரிங்ஸ் போன்ற புதின புத்தகங்களில் முக்கிய நபராக தோற்றுவிக்கப்பட்டார். இவர் விசார்ட்சு அல்லது இஸ்டாரி என்றும் அழைக்கப்படுகிறார், இவர்கள் சக்தி வாய்ந்த தேவதை மென்கள் ஆவார். மாயர் மூன்றாம் யுகத்தில் மத்திய-பூமியின் விவகாரங்களில் தலையிட மென்களின் வடிவத்தை எடுத்தனர். இவர் வளருடைய பேரழிவுகளின் வன்முறைகளில் நேரடியாக தலையீயிட்ட பிறகு ஒரு கடவுள் போன்று கருதப்பட்டார்.

இந்த கதையில் மூன்று விசார்ட்சுகள் உள்ளனர். ஆனால் முக்கியமாக இரண்டு விசார்ட்சுகளை பற்றி அதிகம் பேசப்படுகிறது. ஒன்று காண்டால்ப்பு எனும் விசார்ட் தீய சக்திகளை அழிக்க வழிவகுக்கிறார். அதே வேளை இன்னொரு விசார்ட் சாருமான், இவர் தீய சக்தியான செளரனிற்கு உதவுகிறார். சாருமான் என்பவர் வெள்ளைக் குழுவின் தலைவராகப் புறப்படுகிறார், ஆனால் அதிகாரத்தின் சோதனையின் காரணமாக, இவர் சாரோனின் கொள்கையை பின்பற்றி இருண்ட வழியில் செல்கிறார்.

காண்டால்ப்பு என்பவர் செளரனின் தீய செயல்களை எதிர்க்க, ஒரு மோதிரத்தை அழித்து சௌரோனை தோற்கடிப்பதற்கான தேடலில் இடைவிடாமல் முயற்சிக்கிறார். அதே தருணம் சாருமான் வீழ்ந்து அழிந்ததால் அவர் சாருமானின் இரட்டையை உருவாக்குகிறார், அதே நேரத்தில் காண்டால்ப்பு சாருமனின் இடத்தை வெள்ளை மந்திரவாதியாக ஆக்கிரமித்துள்ளார். அந்த தருணத்தில் காண்டால்ப்புவின் தோற்றம் நோர்ஸ் கடவுளான ஒடினை வாண்டரர் என்ற தோற்றத்தில் ஒத்திருக்கிறார். சில தருணங்களில் அவர் ஒரு தேவதூதர் என்றும், கிறிஸ்துவின் உருவம் என்றும் விவரிக்கப்படுகிறார்.

இந்த விசார்ட்சு என்று பெயரிடப்பட்ட மூவரும் பீட்டர் ஜாக்சன் இயக்கிய த லார்டு ஆப் த ரிங்ஸ் மற்றும் த காபிட்டு திரைப்பட முத்தொகுப்புகளில் தோன்றினர். டோல்கீனின் நாவல்களில் உள்ள விசார்ட்சை விட அவர்கள் உடல் ரீதியாகவும் குறைவான ஆன்மீக ரீதியாகவும் செயல்படுவதாக வர்ணனையாளர்கள் கூறியுள்ளனர், ஆனால் இது நாடகத்தை மேம்படுத்துவதில் பெரும்பாலும் வெற்றிகரமாக உள்ளது.

இந்த கதாபாத்திரத்திற்கு உயிர் கொடுக்குக்கும் விதமாக நடிகர் இயன் மெக்கெல்லன்  என்பவர் காண்டால்ப்பு என்ற கதாபாத்திரத்திலும், நடிகர் 'கிறிஸ்டோபர் லீ'  என்பவர் 'கிறிஸ்டோபர் லீ' என்பவர் சாருமான் என்ற கதாபாத்திரத்திலும், நடிகர் 'சில்வஸ்டர் மெக்காய்' என்பவர் ரடகாஸ்ட்டு என்ற கதாபாத்திரத்திலும் த லார்டு ஆப் த ரிங்ஸ் மற்றும் த காபிட்டு போன்ற திரைப்படத் தொடர்களில் நடித்துள்ளனர்.

## மாயர்
மத்திய-பூமியின் மந்திரவாதிகள் மாயர்: கடவுளைப் போன்ற வளர்ரைப் போன்ற ஆவிகள், ஆனால் சக்தி குறைவாக இருக்கும். வெளிப்புறமாக மென்களைப் போல தோற்றமளித்தாலும் அதிக உடல் மற்றும் மன ஆற்றலைக் கொண்டிருப்பதால் இவர்கள் எல்வ்ஸால் இசுடாரி ("புத்திசாலிகள்") என்று அழைக்கப்படுகின்றனர். இவர்கள் பெரும் சக்தியின் மாயத்தில் வீழ்ந்த இருண்ட இலார்டு சௌரோனை எதிர்கொள்வதற்காகவும், மூன்றாம் யுகத்தில் மத்திய-பூமியின் சுதந்திர மக்களுக்கு உதவுவதற்காகவும் வளரால் அனுப்பப்பட்டனர்.

## சான்றுகள்

பகுப்பு:த லோட் ஒவ் த ரிங்ஸ் கற்பனை உயிரினங்கள்
பகுப்பு:புனைவு கதைமாந்தர்கள்
கிறிப்பன்

thumb|right|கிறிப்பன்
**கிறிப்பன்** அல்லது **கிரிஃபின்** ஒரு சிங்கத்தின் உடல், வால் மற்றும் பின் கால்கள் மற்றும் கழுகின் தலை மற்றும் இறக்கைகள் கூடிய ஒரு பழம்பெரும் உயிரினமாகும் .

## கண்ணோட்டம்
சிங்கம் பாரம்பரியமாக மிருகங்களின் அரசனாகவும், கழுகு பறவைகளின் அரசனாகவும் கருதப்பட்டதால், இடைக்காலத்தில், கிரிஃபின் குறிப்பாக சக்திவாய்ந்த மற்றும் கம்பீரமான உயிரினமாக கருதப்பட்டது. பழங்காலத்திலிருந்தே கிரிஃபின்கள் பொக்கிஷங்கள் மற்றும் விலைமதிப்பற்ற உடைமைகளைப் பாதுகாப்பதற்காக அறியப்பட்டன. 

கிரேக்க மற்றும் ரோமானிய நூல்களில், கிரிஃபின்கள் மற்றும் அரிமாஸ்பியன்கள் மத்திய ஆசியாவின் தங்க வைப்புகளுடன் தொடர்புடையவர்கள். ஆரம்பகால விளக்கங்கள் அரிசுட்டாட்டில் (கிமு 7 ஆம் நூற்றாண்டு), எரோடோட்டசு மற்றும் எசுக்கிலசு (கிமு 5 ஆம் நூற்றாண்டு) ஆகியோரின் எழுத்துகளிலிருந்து பெறப்பட்டது. ஆனால் அந்த விளக்கங்கள் மிகவும் வெளிப்படையானவை அல்ல.

மூத்த பிளினி (1 ஆம் நூற்றாண்டு) கிரிஃபின்கள் சிறகுகள் மற்றும் நீண்ட காதுகள் கொண்டவை என்று முதலில் விவரித்தார். ஆனால் தியானாவின் அப்பல்லோனியசு கிரிஃபின்களுக்கு உண்மையான பறவை இறக்கைகள் இல்லை, ஆனால் சவ்வு வலைப் பாதங்கள் மட்டுமே குறுகிய தூரம் பறக்கும் திறனைக் கொடுத்தன என்று எழுதினார். ஏலியன் (கி.பி. 3 ஆம் நூற்றாண்டு) க்குப் பிறகு எழுத்தாளர்கள் கிரிஃபின் பற்றிய புதிய விவரங்கள் இல்லை. கிரிஃபின்கள் தங்கள் கூட்டில் உள்ள முட்டைகளுக்கு இடையில் அகேட் கல்லை வைப்பதாக பிற்காலக் கதைகள் கூறுகின்றன. ப்ளினி கிராஃபின்களை எதியோப்பியாவிலும், செட்சியாஸ் (கிமு 5 ஆம் நூற்றாண்டு) இந்தியாவிலும் வசிப்பதாக கூறினார். இந்தியாவின் தங்கம் தோண்டும் எறும்புகள் பற்றிய புராணக்கதைகள் கிரிஃபின் கதையை தாக்கத்தை ஏற்படுத்தியது என்று அறிஞர்கள் கூறுகின்றனர். கிறித்தவ சகாப்தத்தில் செவில்லின் இசிடோர் (கி.பி. 7 ஆம் நூற்றாண்டு) கிரிஃபின்கள் குதிரைகளுக்கு பெரும் எதிரி என்று எழுதினார். குதிரை சவாரி செய்யும் அரிமாசுபியன்கள் கிரிஃபின் தங்கத்தை சோதனையிட்டனர் என்ற பாரம்பரியத்திலிருந்து இந்தக் கருத்து வளர்ந்திருக்கலாம்.

## படிவம்
கிரிஃபின்களின் பெரும்பாலான சிலைகள் அவற்றை பறவை போன்ற முன்கால்களுடன் சித்தரிக்கின்றன. இருப்பினும் சில பழைய சித்திரங்களில் கிரிஃபின்களுக்கு சிங்கத்தின் முன் கால்கள் உள்ளன. இவை பொதுவாக சிங்கத்தின் பின்பகுதியைக் கொண்டுள்ளன. அதன் கழுகின் தலைக்கு வழக்கமாக காதுகள் கொடுக்கப்பட்டுள்ளன; இவை சில சமயங்களில் சிங்கத்தின் காதுகள் என்று விவரிக்கப்படுகின்றன, ஆனால் பெரும்பாலும் நீளமானவை (குதிரையைப் போன்றது). இவை சில சமயங்களில் இறகுகளுடன் இருக்கும். கிரீஸில் கிரிஃபின் வார்ப்பு வெண்கல கொப்பரைகளில் சித்தரிக்கப்பட்டுள்ளது. இவை குண்டு முகத்துடன் பெரிய அலகுகள் கொண்டுள்ளன. இவற்றின் வாய் கத்துவதைப் போல திறந்திருக்கும். அதன் தலையில் அல்லது புருவங்களுக்கு இடையில் ஒரு "மேல்-குமிழ்" உள்ளது.  மெசபடோமியாவில் உருக் காலம்த்தில் (கி மு 4000-310 )  சிலிண்டர் முத்திரைகளில் கிரிஃபின் போன்ற விலங்குகள் சித்தரிக்கப்பட்டன. இது சிறகுகள் கொண்ட ஆண் சிங்கத்தின் மேனியுடன் கூடிய கிரிஃபின் போன்ற விலங்கின் தனித்துவமான உதாரணம் ஆகும். இருப்பினும், எலமைட் கலாச்சாரத்திற்குப் பிறகு இவை மறைந்தன.

## மேற்கோள்கள்

### குறிப்புகள்

* 
* 
* 
* 
* 
* 
* 
* 
* 
* 
* , abbreviated *GG*.

* 
* 
* 
* 
* 
*   [ Reprint], C. N. Potter, 1976
* 
* 
* 
* 
* 
*
* 

பகுப்பு:கற்பனை உயிரினங்கள்
கங்காரு

**கங்காரு** பாலூட்டிகளில் வயிற்றில் பை உள்ள இனத்தைச் சேர்ந்த ஒரு விலங்கு ஆகும். இவை பொதுவாக ஆஸ்திரேலியா மற்றும் அதன் அருகில் உள்ள தீவுகளில் காணப்படுகின்றன. இவை நான்கு கால்களைக் கொண்டிருப்பினும் தன் பின்னங்கால்களால் தத்திச்செல்கின்றன. சமநிலை பேணுவதற்குத் தனது வாலைப் பயன்படுத்துகின்றன.

ஒரே தாண்டுதலில் 13 மீட்டர்கள் தூரம் தாண்டும் ஒரே விலங்கினம் கங்காருவாகும். இவ்விலங்கின் மடியில் ஒரு பை காணப்படுகிறது. இப்பையில் இவை தங்கள் குட்டியைக் தாங்கிக் கொண்டிருக்கின்றன. குட்டிகள் பால் அருந்துவதற்கான முலையும் இந்தப்பையினுள்ளே இருக்கின்றது.

கங்காருகள் அவற்றின் இறைச்சிக்காகவும் தோலுக்காகவும் கங்காருகளின் அதிகப்படியான மேய்ச்சலினால் ஏற்படும் புல்வெளிகளின் இழப்பைத் தடுப்பதற்காகவும் சுட்டுக்கொல்லப்படுகின்றன. கங்காரு இறைச்சியி்ல் கொழுப்பின் அளவு குறைவாக உள்ளதால் மனிதர்களுக்கு நல்லதாகக் கருதப்படுகின்றது.

## மேற்கோள்கள்

## மேலும் பார்க்க
* வால்லரு

பகுப்பு:பாலூட்டிகள்
பகுப்பு:ஆத்திரேலிய உயிரினங்கள்
நிருபமா வைத்தியநாதன்

**நிருபமா வைத்தியநாதன்** (*நிருபமா சஞ்சீவ்*, பிறப்பு. டிசம்பர் 8, 1976, கோயம்புத்தூர், இந்தியா) கோவையைச் சேர்ந்த ஒரு டென்னிஸ் வீராங்கனை ஆவார். 1995 தென்னாசிய விளையாட்டுப் போட்டிகளில் டென்னிஸ் போட்டிகளில் குழுப்போட்டி, ஒற்றையர் போட்டி, இரட்டையர் போட்டி, கலப்பு இரட்டையர் போட்டி ஆகிய நான்கிலும் தங்கப் பதக்கம் பெற்றார்.

## வெளியிணைப்புகள்
* இவரது டென்னிஸ் அக்கடமி
* இவரது வலைப்பக்கம் 

பகுப்பு:இந்தியப் பெண் டென்னிசு வீரர்கள்
பகுப்பு:1976 பிறப்புகள்
பகுப்பு:கோவை மக்கள்
பகுப்பு:வாழும் மக்கள்
பகுப்பு:தமிழ்நாட்டு விளையாட்டு வீராங்கனைகள்
ரமேஷ் கிருஷ்ணன்

**ரமேஷ் கிருஷ்ணன்** இந்தியாவின் புகழ்பெற்ற டென்னிஸ் வீரராவார். இவர் 1965-ல் சென்னையில் பிறந்தார். மற்றொரு புகழ்பெற்ற டென்னிஸ் வீரரான ராமநாதன் கிருஷ்ணன் இவரின் தந்தை ஆவார். இவர் இளையோருக்கான விம்பிள்டன், பிரெஞ்சு ஓபன் போட்டிகள் தனிநபர்  சாம்பியன் பட்டம் வென்றார். 1998 இல் பத்மசிறீ விருது பெற்றார்.

## மேற்கோள்கள்

பகுப்பு:இந்திய டென்னிஸ் வீரர்கள்
பகுப்பு:சென்னை மக்கள்
பகுப்பு:1961 பிறப்புகள்
பகுப்பு:வாழும் மக்கள்
விஜய் அமிர்தராஜ்

thumb|right|விஜய் அமிர்தராஜ் 2000 விம்பிள்டன் போட்டிகளில் முதியோர் இறுதி ஆட்டத்தில்
thumb|right|ஆனந்த் மற்றும் விஜய் அமிர்தராஜ் 2000 விம்பிள்டன் போட்டிகளில் முதியோர் இறுதி ஆட்டத்தில்
**விஜய் அமிர்தராஜ்** (பி. டிசம்பர் 14, 1953) இந்தியாவில் உள்ள சென்னையைச் சேர்ந்த ஒரு டென்னிஸ் வீரர் ஆவார். இவரது பூர்வீகம் திருநெல்வேலி மாவட்டத்திலுள்ள காவல்கிணறு என்ற சிற்றூராகும். இவரின் தந்தை ரோபர்ட் அமிர்தராஜ்; தாயார் மாகி அமிர்தராஜ். இருவரும் டென்னிஸ் வீரர்களாவர்.

Cystis fibrosis என்ற நுரையீரல் பாதிப்பால் மூச்சிறைப்பு நோயினால் பத்து வயது வரை அவதிப்பட்டு வந்த விஜய் அமிர்தராஜ் டென்னிஸ் விளையாட்டினால் அந்த நோயை வென்றதாக சொல்கிறார். இவர் 1970 முதல் 1993 வரை உலக அளவில் டென்னிஸ் போட்டிகளில் கலந்துகொண்டார். 1974லும் 1987லும் இறுதிப் போட்டியை அடைந்த இந்திய டேவிஸ் கிண்ண குழுவுக்குத் தலைமை தாங்கினார். 1973 மற்றும் 1981 விம்பிள்டன் போட்டிகளில் காலிறுதி வரை முன்னேறி வந்தார். அவருடைய உச்சத்தில் உலகத்தின் 16வது சிறந்த ஆட்டக்காரராக இருந்தார். ப்ஜோர்ன் போர்க், ஜிம்மி கோனர்ஸ், மற்றும் இவான் லெண்ட்ல் போன்ற முன்னணி வீரர்களை வீழ்த்தி கவனமும் எதிர்பார்ப்பும் பெற்றார்.

இலங்கையைச் சேர்ந்த இந்திய வம்சாவளி வணிகர் வென்செஸ்லாஸின் மகள் சியாமளாவை மணந்தார். தம்பதியினருக்கு பிரகாஷ், விக்ரம் என்று இரு மகன்கள் உண்டு. பிரகாஷ் அமிர்தராஜ் இந்தியாவிற்காக டென்னிஸ் விளையாடி வருகிறார். இவரது குடும்பம் பெரும்பாலான நேரத்தை அமெரிக்காவிலுள்ள கலிபோர்னியாவில், லோஸ் ஆஞ்சலிஸ் நகரத்தில் செலவிடுகிறது.

இவர் தொலைக்காட்சி விளையாட்டு விமர்சகராகவும், நிகழ்ச்சிகளை தயாரிப்பராகவும் உள்ளார். திரைப்படங்களிலும் நடித்துள்ளார். ஐநா சபையின் கௌரவ தூதராக போஸ்னியா நாட்டில் பணிபுரிந்தார்.

டென்னிஸ் வீரர்களான ஆனந்த் அமிர்தராஜ், அசோக் அமிர்தராஜ் ஆகியோர் இவரது சகோதரர் ஆவார். ஆனந்த், அசோக் இணை 1976 இல் விம்பிள்டன் ஆண்கள் இரட்டையர் பிரிவில் அரையிறுதி வரை முன்னேறினர்.

## வெளி இணைப்பு
* சர்வதேச திரைப்படத் தரவுத்தளத் தகவல்கள்
* இந்து நாளிதழுக்கு 2004 ஆண்டு அளித்த பேட்டி 

## மேற்கோள்கள்

பகுப்பு:இந்திய டென்னிஸ் வீரர்கள்
பகுப்பு:1953 பிறப்புகள்
பகுப்பு:சென்னை மக்கள்
பகுப்பு:வாழும் மக்கள்
பகுப்பு:அமெரிக்கத் தமிழர்
பகுப்பு:தமிழக விளையாட்டு வீரர்கள்
பகுப்பு:அமிர்தராஜ் குடும்பம்
பேக்கசு-நார் முறை

இடம் சாரா இலக்கணத்தை விபரிக்கும் மேல் நிலை இலக்கண விபரிப்பு முறையே **பேக்கசு-நார் முறையாகும் (Backus-Naur form)**. பே.நா முறையே நிரல் மொழி இலக்கணங்களை விபரிக்க பரவலாக உபயோகிக்கப்படும் குறியீட்டு முறையாகும். இம்முறையில் மூன்று குறியீடுகள் பயன்படுகின்றன. அவை:

* முடிப்பு முனையங்கள்
* தெரிவுகளுக்கு
* குழு

## இவற்றையும் பார்க்க
* வெண்பா

பகுப்பு:கருத்தியல் கணிமை
உலகம்

**உலகம்** (ஆங்கிலம்: *World*) எனப்படுவது அனைத்து மனித நாகரிகத்தையும் குறிப்பதாகும். குறிப்பாக மனித அனுபவம், வரலாறு, அல்லது பொதுவாக மனிதர் நிலையைக் குறிப்பதாகும்.  பொதுவாக *உலகெங்கும்* எனக் குறிப்பது புவியின் எப்பாகத்திலும் என்பதாகும்.  பொதுவாக *உலகம்* அண்டத்தின் மனிதர் வாழத்தக்க கோள்களையும் குறிக்கிறது.

மெய்யியல் உரைகளில் உலகம்:
#  இருக்கின்ற அண்டம் முழுமையையும், அல்லது 
# உள்ளிய உலகம்.
சமயவுரைகளில், *உலகம்* பொதுவாக பொருண்மிய, வெறுக்கத்தக்க ஒன்றாகவும் வானுலக, ஆன்மிய அல்லது புனித உலகத்திற்கு எதிரானதாகவும் கையாளப்படுகிறது.  இந்து சமயத்தில் ஏழு மேல் உலகங்களும் ஏழு கீழுலங்களும் உள்ளதாக குறிப்பிடப்படுகிறது.

*உலக வரலாறு* என முதல் நாகரிகம் துவங்கியதிலிருந்து ஐந்தாயிரம் ஆண்டுகள் புவிசார் அரசியல் நிகழ்வுகள் தொடர்ந்து இன்றைய நிகழ்வுகள் வரை தொகுக்கப்படுகின்றன.

உலக மக்கள் தொகை எந்தவொருக் காலத்தும் உள்ள அனைத்து மக்கள் தொகைகளின் மொத்தமாகும்; இதேபோல, உலகப் பொருளியல் நிலை அனைத்துச் சமூகங்களின் (நாடுகளின்) பொருளியல் நிலைகளின் மொத்தமாகும். உலகமயமாதல் என்ற சொல் உலகத்தின் அனைத்துப் பகுதிகளிலும் பண்பாடுகள் ஒன்றையொன்று ஏற்றுக் கொள்வதாகும். உலகப் போட்டிகள், மொத்த உலக உற்பத்தி, உலகக் கொடிகள் போன்ற சொற்களில் உலகம் தற்போதுள்ள இறைமையுள்ள நாடுகளின் மொத்தம் அல்லது கூட்டு என்பது உள்ளீடாகும்.

உலக சமயம், அனைத்துலக மொழிகள், உலக அரசு, மற்றும் உலகப் போர் என்பவற்றில் *உலகம்* பன்னாட்டு அல்லது பலகண்டத்து  வீச்சைக் குறிப்பிடுகிறது; இங்கு முழுமையான உலகமும் பங்கேற்பது தேவையில்லை.

உலக நிலப்படம் மற்றும் உலக தட்பவெப்பநிலை போன்றவற்றில், *உலகம்*  புவியாகிய கோளைக்  குறிக்கிறது.

## மேலும் காண்க
* புவி
* புலனறிவாதம்
* அண்டம்

## மேற்கோள்கள்

## வெளி இணைப்புகள்

*

பகுப்பு:புவி
பகுப்பு:உலகம்
சில்லாங்

**சில்லாங்** (**Shillong**) வடகிழக்கு இந்தியாவில் அமைந்த மாநிலங்களில் ஒன்றான மேகாலயாவின் தலைநகரமாகும். இது கடல் மட்டத்தில் இருந்து 1525 மீட்டர் உயரத்தில் உள்ளது. இது ஒரு மலை வாழிட நகரம் ஆகும். மேலும் இது கிழக்கு காசி மலை மாவட்டத்தின் நிர்வாகத் தலைமையிடமாகவும் உள்ளது. இந்நகரத்தை கிழக்கின் ஸ்காட்லாந்து என்று அழைப்பர். 

இந்நகரம் பிரம்மபுத்திரா ஆறு மற்றும் சுர்மா ஆறுகளிடையே அமைந்துள்ளது.  இதன் தட்ப வெப்பம் ஆண்டு முழுமைக்கும் குளிராகவே இருக்கும். 

பிரித்தானிய இந்தியாவில் அசாம் மாகாணத்தின் தலைநகராக சில்லாங் இருந்தது. பின்னர் 1972-இல் அசாம் மாநிலத்தின் தெற்குப் பகுதிகளைக் கொண்டு மேகாலயா மாநிலம் உருவான போது, சில்லாங் நகரம் மேகாலாயாவின் தலைநகராக விளங்கியது.

## புவியியல்

சில்லாங் நகரம்  பாகையில் அமைந்துள்ளது. இது சில்லாங் பீடபூமியில் அமைந்துள்ளது. இந்நகரத்த்தைச் சுற்றிலும் மூன்று மலைகளால் சூழப்பபெற்றது. சில்லாங் நகரம் கவுகாத்தியிலிருந்து தேசிய நெடுஞ்சாலை எண் 40 வழியாக 100 கிலோ மீட்டர் தொலைவில் உள்ளது.  

### தட்ப வெப்பம்
இந்நகரத்தின் கோடைக்கால வெப்பம்  மற்றும் குளிர்கால வெப்பம்  ஆகும். சூன் முதல் அக்டோபர் வரை மழைக் காலம் ஆகும். 

## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 31,025 வீடுகள் கொண்ட சில்லாங் நகரத்தின் மொத்த மக்கள்தொகை  1,43,229 ஆகும். அதில் ஆண்கள் 70,135 மற்றும் பெண்கள் 73,094  ஆகவுள்ளனர். 6 வயதிற்குட்பட்ட குழந்தைகள் எண்ணிக்கை 14,317. சராசரி எழுத்தறிவு 83.5% ஆகும். இந்நகரத்தின் பட்டியல் சாதியினரும் பட்டியல் பழங்குடியினரும் முறையே 1,551 மற்றும் 73,307 ஆகவுள்ளனர். இந்நகர மக்களின் கிறித்தவர்கள் 46.5%, இந்துக்கள் 42.1%, இசுலாமியர்கள் 4.5% மற்றவர்கள் 6.9%  ஆகவுள்ளனர். இந்நகரத்தில் பல உள்ளூர் மொழிகள் பேசினாலும் ஆட்சி மொழி, கல்வி மொழி ஆங்கிலம் ஆகும். 

## படக்காட்சிகள்

File:Elephant Fall of Shillong.JPG|யானை அருவி
File:Mary Help of Christians Cathedral- 25 December 2016.jpg|மேரி பேராலயம்
File:Umiam Lake.jpg|உமியம் ஏரி
File:Lady Hydari Park.jpg|லேடி ஐதரி பூங்கா 
File:Shillong borapani lake.jpg| சில்லாங் போர்பனி ஏரி 

## கல்வி

### தன்னாட்சி கல்வி நிறுவனங்கள்
* இந்திய மேலாண்மை பயிற்சி நிறுவனம்
* மேகாலயா தேசிய தொழில்நுப்ட நிறுவனம்
* ஆடை வடிவமைப்பு தொழில்நுப்ட தேசிய நிறுவனம், சில்லாங்
* வடகிழக்கு ஆயுர்வேதம் மற்றும் ஹோமியோபதி நிறுவனம் 

### உயர் கல்லூரிகள்
* சில்லா சட்டக் கல்லூரி
* வடகிழக்கு இந்திய இந்திராகாந்தி மண்டல சுகாதாரம் மற்றும் மருத்துவ அறிவியல் நிறுவனம்
* ஆங்கிலம் மற்றும் வெளிநாட்டு மொழிகள் பல்கலைக் கழகம் (மத்தியப் பல்கலைக் கழகம்) 
* வடகிழக்கு மலைகள் பல்கலைக் கழகம்  (மத்தியப் பல்கலைக் கழகம்) 

## மேற்கோள்கள்

## வெளி இணைப்புகள்

*
*Eastern Panorama – Oldest Magazine of North East India
*Meghalaya State Government Portal
*Shillong.com
*The Shillong Times – North East India Second Oldest English Daily
*Online news in Khasi 
*Don Bosco Museum – Don Bosco Centre for Indigenous Cultures

பகுப்பு:மேகாலயா மாநிலத்திலுள்ள ஊர்களும் நகரங்களும்
பகுப்பு:இந்திய மாநிலங்களின் தலைநகரங்கள்
பகுப்பு:மேகாலயாவிலுள்ள மாநகரங்கள்
பகுப்பு:கிழக்கு காசி மலை மாவட்டம்
பகுப்பு:மேகாலயாவின் புவியியல்
பகுப்பு:இந்தியாவில் உள்ள மலை வாழிடங்கள்
அருந்ததி ராய்

**சுசானா அருந்ததி ராய்** (பி. நவம்பர் 24, 1961) ஓர் இந்திய எழுத்தாளர் ஆவார்.

## வாழ்க்கைக் குறிப்பு

அருந்ததி ராய் மேகாலயாவின் தலைநகர் சில்லாங்கில் பிறந்தார். கேரளத்தை சேர்ந்த மேரி ரோசுக்கும் வங்காளத்தைச் சேர்ந்த தேயிலைத் தோட்ட மேலாளர் ரஜித் ராய்க்கும் பிறந்தார்.

தனது சிறுவயதில் கேரளாவில் உள்ள ஆய்மணம் (Aymanam) என்ற சிற்றூரில் வளர்ந்தார். கோட்டயத்திலும் நீலகிரியிலும் பள்ளிப்படிப்பை முடித்தார். பின்னர் தில்லிப் பல்கலைக்கழகத்தில் கட்டிடக்கலை படிப்பில் சேர்ந்தார். அங்கு தனது முதல் கணவரைச் சந்தித்தார். பின் தங்கள் படிப்பை விடுத்து இருவரும் வெளியேறினர். தன் முதல் கணவருடன் நான்கு ஆண்டுகள் வாழ்ந்தார். பின்னர் அவர் பிரதீப் கிரிஷன் என்ற திரைப்பட இயக்குநரை மணந்தார். இருவரும் சேர்ந்து சில படங்களை எடுத்தனர். இப்படங்களுக்கு அருந்ததி திரைக்கதை எழுதியது குறிப்படத்தக்கது.

## சமூகக் குரல்
இவரது பல படைப்புகளில் சமுதாயத்திலுள்ள பெண் அடிமைத்தனம் , குழந்தைத் தொழிலாளர் பிரச்சனை , அமெரிக்காவின் வெளியுறவுக் கொள்கைகள் முதலியவற்றை விமர்சனத்துக்கு உட்படுத்தினார். மேதா பட்கர் தொடங்கிய நர்மதா பச்சாவோ அந்தோலன் (:en:Narmada Bachao Andolan) என்ற அமைப்பில் தீவிரமாக பங்கு கொண்டார்.

### குஜராத் கலவரம்
இந்துக்கள் மற்றும் முஸ்லிம்களுக்கு இடையே 2002-ஆம் ஆண்டு நடைபெற்ற குஜராத் மதக் கலவரம் குறித்த தனது சிறப்புக்கட்டுரையினை அவுட்லுக் ஆங்கில இதழில் வெளியிட்டார் அருந்ததி ராய். அந்தக்கட்டுரை நாடெங்கும் பெரும் அதிர்வலைகளை ஏற்படுத்தியது.

அந்தக்கட்டுரை தமிழில் ஜி. குப்புசாமி அவர்களால் மொழிபெயர்க்கப்பட்டு தமிழ்நாடு முற்போக்கு எழுத்தாளர்கள் சங்கத்தின் (தற்போது தமுஎகச) மூலம் நூலாக வெளியானது.

### நர்மதை போராட்டம்

*Maybe. Inch by inch. Bomb by bomb. Dam by dam. Maybe by fighting specific wars in specific ways. We could begin in the Narmada Valley.* 


### காஷ்மீர் பிரச்சனை

*India needs azadi from Kashmir just as much—if not more—than Kashmir needs azadi from India.*


## படைப்புகள்

அருந்ததி ராய் நாவல்கள் , அரசியல் கட்டுரைகள் , விமர்சனங்களைப் என பல விதமான படைப்புகளை படைத்து வருகிறார். இவரது படைப்புகள் உலகில் பல பத்திரிக்கைகளில் இடம் பெற்றுவருகின்றன.

### '''விமர்சனம்'''

* *பேண்டிட் குவீண்* :en:Bandit Queen

### '''புதினங்கள்'''
# *[[சின்ன விஷயங்களின் கடவுள் (நூல்)|சின்ன விஷயங்களின் கடவுள்]]* (:en:The God of Small Things)

## விருதுகள்

# 1997 ஆம் ஆண்டு தனது முதல் புதினமான *த காட் ஆப் ஸ்மால் திங்ஸ்க்கு* புக்கர் பரிசு  பெற்றார். புக்கர் பரிசு வென்ற முதல் இந்தியர் என்பது குறிப்பிடத்தக்கது.
# 2003ஆம் ஆண்டு இவருக்கு வழங்கப்படவிருந்த சாகித்ய அகாதமி பரிசை இவர் மறுத்து விட்டார்.
# மே 2004-ல் சிட்னி அமைதிப் பரிசையும் வென்றார்.
# 2015 ஆம் ஆண்டிற்கான அம்பேத்கர் சுடர் விருது பெற்றிருக்கிறார். விடுதலைச் சிறுத்தைகள் கட்சி சார்பில் வழங்கப்படுகிறது.

## வெளி இணைப்புகள்
*  கீற்று இதழில் வெளிவந்த அருந்ததி ராயின் மொழிபெயர்க்கப்பட்ட கட்டுரை
* அருந்ததி ராய் எழுதிய கட்டுரைகளின் தொகுப்பு-எழுத்து, ஒலி வடிவில் 
* Outlook இதழில் வெளிவந்த கட்டுரைகள் மற்றும் பேட்டிகள் 

## மேற்கோள்கள்


பகுப்பு:புக்கர் பரிசு பெற்றவர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:மேகாலயா நபர்கள்
பகுப்பு:தேசிய திரைப்பட விருது வென்றவர்கள்
பகுப்பு:மலையாள மக்கள்
பகுப்பு:வங்காள மக்கள்
பகுப்பு:இந்திய இறைமறுப்பாளர்கள்
பகுப்பு:இந்தியப் பெண் எழுத்தாளர்கள்
பகுப்பு:இந்தியாவில் கருத்து வெளிப்பாட்டுச் சுதந்திரம்
பகுப்பு:இந்திய ஆங்கில எழுத்தாளர்கள்
பகுப்பு:கேரள எழுத்தாளர்கள்
பகுப்பு:கேரளப் பெண் எழுத்தாளர்கள்
எட்வர்ட் டெல்லர்

**எட்வர்ட் டெல்லர்** (*Edward Teller*) (ஜனவரி 15, 1908 – செப்டம்பர் 9, 2003) ஹங்கேரியில் பிறந்த யூத இனத்தைச் சேர்ந்த ஓர் அமெரிக்க இயற்பியலாளர் ஆவார். இவரே ஐதரசன் குண்டின் தந்தை என்று அறியப்படுகிறார். இவர், அணுக்கரு இயற்பியல், மூலக்கூற்று இயற்பியல், நிறமாலையியல், மேற்பரப்பு இயற்பியல் போன்ற துறைகளில் ஏராளமான பங்களிப்புக்களைச் செய்துள்ளார்.

அவரது தாய் இலோனா பியானோ வாசிப்பாளர் தந்தை டெல்லர் ஒரு வழக்கறிஞர்.

## மேற்கோள்கள்

பகுப்பு:1908 பிறப்புகள்
பகுப்பு:அமெரிக்க அறிவியலாளர்கள்
பகுப்பு:அறிவியலாளர்கள்
பகுப்பு:2003 இறப்புகள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்கக் கண்டுபிடிப்பாளர்கள்
பகுப்பு:அமெரிக்க அணுக்கரு இயற்பியலாளர்கள்
ஜோர்ஜெஸ் பிராக்

thumb|right|250px|''Violin and Candlestick'', பாரிஸ், spring 1910 (நவீன ஓவியங்களுக்கான சான்பிரான்சிஸ்கோ அருங்காட்சியகம்)

**ஜோர்ஜெஸ் பிராக்** (Georges Braque, மே 13, 1882 – ஆகஸ்ட் 31, 1963) பிரான்ஸ் நாட்டைச் சேர்ந்த ஒரு ஓவியரும், சிற்பியும் ஆவார். கியூபிசம் எனப்படும் ஓவியப் பாணியை உருவாக்கியோராகக் கருதப்படுபவர்களுள் இவரும் ஒருவர். மற்றவர் பாப்லோ பிக்காசோ.

ஜோர்ஜெஸ் பிராக், பிரான்ஸ் நாட்டிலுள்ள  அர்ஜென்டில் சுர் சீன்  (Argenteuil-sur-Seine) என்னுமிடத்தில் பிறந்தார். வளர்ந்தது லெ காவ்ரே (Le Havre) என்னுமிடத்தில். 1897 க்கும் 1899க்கும் இடைப்பட்ட காலத்தில் இக்கோல் டெஸ் பியூக்ஸ் ஆர்ட்ஸ் (Ecole des Beaux-Arts) என்னும் கலைக் கல்வி நிறுவனத்தில் மாலை நேரங்களில் பயின்றுவந்தார். 1901 ஆம் ஆண்டு கைப்பணித் துறையில் சான்றிதழைப் பெற்றுக்கொண்டார். அடுத்த வருடம் ஹம்பேர்ட் அக்கடமியில் சேர்ந்து 1904 ஆம் ஆண்டுவரை இருந்தார். அங்கேதான் மாரீ லோரென்சின் (Marie Laurencin) மற்றும் பிரான்சிஸ் பிக்காபியா (Francis Picabia) ஆகியோரைச் சந்தித்தார்.

இவருடைய ஆரம்பகால ஆக்கங்கள் உணர்வுப்பதிவுவாத (impressionism) ஓவியப் பாணியைச் சேர்ந்தவை. பின்னர் இவரது ஓவியங்கள் போவிஸ்ட் (Fauvist) பாணியில் அமைந்திருந்தன. இப்பாணியிலமைந்த இவரது ஆக்கங்கள் ஆண்டுக்கொருமுறை நிகழ்ந்து வந்த "சலோன் டெஸ் இண்டிபெண்டண்ட்ஸ்" (Salon des Indépendants) என்னும் சுதந்திரக் கலைஞர்களின் கண்காட்சியில் காட்சிக்கு வைக்கப்பட்டன. 1909 ஆம் ஆண்டிற்கும், 1911 ஆம் ஆண்டிற்கும் இடையில் பிக்காசோவுடன் சேர்ந்து கியூபிசம் என்று அழைக்கப்பட்ட ஓவியப் பாணியை விருத்தி செய்வதில் ஈடுபட்டிருந்தார்.

## சான்றாவணம்

## மேற்கோள்கள்

பகுப்பு:பிரெஞ்சு ஓவியர்கள்
பகுப்பு:1882 பிறப்புகள்
பகுப்பு:1963 இறப்புகள்
உணர்வுப்பதிவுவாதம்

right|மொனெட்டின் ஓவியங்கள்
**உணர்வுப்பதிவுவாதம்** (Impressionism) என்பது 19 ஆம் நூற்றாண்டின் கலை இயக்கங்களில் ஒன்று. 1860 இல் தங்களுடைய ஆக்கங்களைப் பொதுமக்கள் பார்ப்பதற்காகக் காட்சிக்கு வைக்கத் தொடங்கிய பாரிஸ் நகரத்தைச் சேர்ந்த ஓவியர்களில் இணைப்பில் உருவானது. குளோட் மொனெட் (Claude Monet) என்பவர் வரைந்த *[[உணர்வுப்பதிவு, சூரியோதயம்]]* (Impression, Sunrise) என்ற ஓவியத்தின் பெயரை அடிப்படையாகக் கொண்டே இவ்வியக்கத்தின் பெயர் உருவானது. லெ சாரிவாரி (Le Charivari) என்னும் பத்திரிகையில் வெளியான கண்காட்சி விமர்சனம் ஒன்றில் லூயிஸ் லெரோய் (Louis Leroy) என்னும் விமர்சகர் அக்கண்காட்சியிலிருந்த மேற்படி ஓவியத்தின் பெயரிலிருந்த Impression என்னும் சொல்லைப் பயன்படுத்தி விமர்சித்தார். பின்னர் இப்பெயரே அக் குழுவினரின் ஓவியப் பாணியைக் குறிக்கப் பயன்படலாயிற்று.

உணர்வுப்பதிவுவாதச் சிந்தனைகளின் செல்வாக்கு ஓவியத் துறையையும் கடந்து இசை, இலக்கியம் ஆகிய துறைகளுக்கும் பரவியது. இதன் மூலம் உணர்வுப்பதிவுவாத இசை, உணர்வுப்பதிவுவாத இலக்கியம் என்பனவும் உருவாக வழிகோலியது.

## உணர்வுப்பதிவுவாத ஓவியர்கள்
* லூசி ஏ. பேக்கன் (Lucy A. Bacon)
* பிரடெரிக் பசில்லே (Frédéric Bazille)
* ஜேன் பிரௌட் (Jean Beraud)
* மேரி கசட் (Mary Cassatt)
* கஸ்டேவ் கைல்லெபொட்டே (Gustave Caillebotte)
* போல் செசான்னே (Paul Cezanne) (பிற்காலத்தில் இவர் இதிலிருந்து விலகிச் சென்றுவிட்டார்)
* லோவிஸ் கொறிந்த் (Lovis Corinth)
* எட்கார் டெகாஸ் (Edgar Degas)
* போல்-ஹென்றி டுபேர்கர் (Paul-Henri DuBerger)
* ஜோர்ஜ் வார்ட்டன் எட்வார்ட்ஸ் (George Wharton Edwards)
* பிரடெரிக் கார்ல் பிரீசேகே (Frederick Carl Frieseke)
* ஈவா கொன்சாலெஸ் (Eva Gonzalès)
* ஆர்மண்ட் குலாவ்மின் (Armand Guillaumin)
* நஸ்மி சியா கியூரான் (Nazmi Ziya Güran)
* சில்டே ஹசாம் (Childe Hassam)
* வில்சன் இர்வின் (Wilson Irvine)
* ஜோஹன் ஜொங்கிண்ட் (Johan Jongkind)
* லோரா முண்ட்ஸ் லயோல் (Laura Muntz Lyall)
* மக்ஸ் லீபர்மான் (Max Liebermann)
* எடுவார்ட் மனெட் (Édouard Manet) (இவர் தன்னை இந்த இயக்கத்தைச் சேர்ந்தவராக ஏற்றுக்கொள்ளாவிட்டாலும், இவர் ஒரு உணர்வுப்பதிவுவாதி என்றே கருதப்படுகிறார்)
* ஜாக்கோப் மாரிஸ் (Jacob Maris)
* வில்லெம் மாரிஸ் (Willem Maris)
* அண்டன் மவ்வே (Anton Mauve)
* வில்லார்ட் மெட்காவ் (Willard Metcalf)
* குளோட் மொனெட் (Claude Monet)
* பேர்த் மொரிசொட் (Berthe Morisot)
* வில்லியம் மக்கிரகோர் பக்ஸ்டன் (William McGregor Paxton)
* லிலா கபொட் பெரி (Lilla Cabot Perry)
* கமில்லே பிஸ்ஸாரோ (Camille Pissarro)
* பியரே-ஒகஸ்டே ரெனோயிர் (Pierre-Auguste Renoir)
* தியெடோர் ரொபின்சன் (Theodore Robinson)
* சினைடா செரெபிரியாகோவா (Zinaida Serebryakova)
* அல்பிரட் சிஸ்லே (Alfred Sisley)
* ஜோன் ஹென்றி துவாச்மன் (John Henry Twachtman)
* ஜே. அல்டென் வெயிர் (J. Alden Weir)
* கொன்ஸ்டண்டின் யுவோன் (Konstantin Yuon)

## இவற்றையும் பார்க்கவும்
* கலைப் பாணிகள், காலம் மற்றும் இயக்கங்கள்

## மேற்கோள்கள்

பகுப்பு:ஓவியப்பாணிகள்
பகுப்பு:கலைப் பாணிகள்
பகுப்பு:கலை இயக்கங்கள்
கட்டற்ற ஆக்கமைப்பு

**கட்டற்ற ஆக்கமைப்பு (Open Design)** பொருட்களுக்கான வடிவமைப்பை கட்டற்ற முறையில் ஆக்கி மனித பயன்பாட்டுற்கு அளிப்பதை குறிக்கும்.  தமிழில் இதை திறந்த ஆக்கமைப்பு அல்லது கட்டற்ற வடிவமைப்பு அல்லது கட்டற்ற பொருளமைப்பு என்றும் கூறலாம்.  கட்டற்ற மென்பொருள், கட்டற்ற விக்கிபீடியா ஆகியவற்றுக்கு பின் இருக்கும் தத்துவமே கட்டற்ற ஆக்கமைப்பு அல்லது கட்டற்ற பொருளமைப்பின் பின்பும் இருக்கின்றது.  எனினும், கட்டற்ற பொருள் கட்டமைப்புக்கான அடித்தளம், வழிமுறைகள் இன்னும் மிகவும் ஆரம்ப நிலைகளிலேயே இருக்கின்றது.  

## வெளி இணைப்புகள்
* Open Source Design - Alex Steffen 

பகுப்பு:தொழினுட்பம்
பகுப்பு:தானே செய்தல்
பகுப்பு:வடிவமைப்பு
தறி

**தறி** (*loom*) என்பது பருத்தி, பட்டு போன்ற நூல் இழைகளைக் கொண்டு துணி நெசவு செய்யப் பயன்படும் இயக்கியைக் குறிக்கும். மனித வலு மற்றும் மின்விசையால் இயங்கும் தறிகளை முறையே *கைத்தறி* என்றும் *[[விசைத்தறி]]* என்றும் அழைப்பர். தறிகளில் மேசைத்தறி, தரைகீழ் தறி, துளையிடப்பட்ட வடிவமைப்பு அட்டைகள் மூலம் இயங்கும் தறி உட்பட பலவகைகள் உண்டு. 

## பாவு
துணி நெசவில்  நீள்வச இழை (warp)

## ஊடு நூல்

ஊடு நூல் என்பது குறுக்குவாட்டில் பாவு நூலுக்கு மேலும் கீ

ழும் செல்லும் நூல் இழையாகும்

## நாடா

துணி நெசவு செய்யும்பொழுது குறுக்காக ஓடும் இழைக்கான ( weft )கருவி  

## புகைப்பட தொகுப்பு


Image:Shuttle with bobin.jpg|நாடா
Image:Mendel I 004 v.jpg
Image:Cliffecastlemus 029.jpg
Image:LoomShedRearView.jpg
Image:Assamese woman using traditional handloom.jpg
Image:Loom nepal.jpg
Image:HandLoomInEttayapuram.jpg| கைத்தறி
Image:EttayapuramPowerLoom.jpg|விசைத்தறி 
Image:Strickmaschine im Museum.JPG
Image:Greifer.JPG|நவீன விசைத்தறி



பகுப்பு:கருவிகள்
பகுப்பு:நெசவு
உணர்வுப்பதிவு, சூரியோதயம்

thumb|300px|''உணர்வுப்பதிவு, சூரியோதயம் (Impression, soleil levant)''

**உணர்வுப்பதிவு, சூரியோதயம்** (*Impression, soleil levant*) என்பது குளோட் மொனெட் (*Claude Monet*) என்பவர் வரைந்த ஓவியமொன்றுக்கு இடப்பட்ட பெயராகும். இந்தப் பெயரை ஒட்டியே 19 ஆம் நூற்றாண்டின் ஓவிய இயக்கம் ஒன்றுக்கு உணர்வுப்பதிவுவாத இயக்கம் (*Impressionist Movement*) என்ற பெயர் ஏற்பட்டது. 1872 எனத் திகதியிடப்பட்டிருந்தாலும், 1873 இல் வரையப்பட்டதாகக் கருதப்படும் இவ்வோவியம், லெ ஹாவ்ரே துறைமுகத்தைக் கருப்பொருளாகக் கொண்டு வரையப்பட்டது. எனினும் இதன் தளர்வான தூரிகைக் கோடுகள் கருப்பொருளைத் துல்லியமாகக் காட்டாமல், அதனைக் கோடிகாட்டுகின்ற வகையில் அமைந்துள்ளன. இந்த ஓவியத்துக்குப் பெயரிடப்பட்ட சூழ்நிலையைப் பற்றிப் பின்னொரு முறை எடுத்துக் கூறிய மொனெட், விபரப் பட்டியலில் போடுவதற்காக ஓவியத்தின் பெயரைக் கேட்டார்கள். *லெ ஹாவ்ரே துறைமுகத்தின் தோற்றம் என்று பெயரிடலாம் போல் தோன்றவில்லை. எனவே *Impression* (உணர்வுப்பதிவு) என்று போடுங்கள் என்றேன்.* என்று விளக்கினார். 

இந்த ஓவியம் முதன்முதலாக 1874 ஆம் ஆண்டில் இடம்பெற்ற முதலாவது சுதந்திர ஓவியக் கண்காட்சியில் காட்சிக்கு வைக்கப்பட்டது. 

## உசாத்துணைகள்
* முதலாவது உணர்வுப்பதிவுவாதக் கண்காட்சியின் (1874) இணையப் பதிப்பு. விபரப் பட்டியல்களினதும், விமர்சகர்களின் கருத்துக்களையும் உள்ளடக்கியது.

பகுப்பு:ஓவியங்கள்
பகுப்பு:1870களில் ஓவியங்கள்